বলিউডের পরিচালক শিরীষ কুন্দরের বিরুদ্ধে এফআইআর দায়ের হল উত্তর প্রদেশের হজরতগঞ্জ থানায়। শিরীষের করা বিতর্কিত টুইটের প্রেক্ষিতে পুলিশে এই অভিযোগ দায়ের করা হয়েছে বলে জানা গিয়েছে। 
উত্তর প্রদেশের মুখ্যমন্ত্রী যোগী আদিত্যনাথকে নিয়ে শুক্রবার বিতর্কিত টুইট করেন বলউডের পরিচালক তথা কোরিওগ্রাফার এবং চিত্র পরিচালক ফারহা খানের স্বামী শিরীষ। টুইটার টুইটার অ্যাকাউন্টে তিনি যোগী আদিত্যনাথের মুখ্যমন্ত্রী হওয়া নিয়ে একাধিক বিতর্কিত পোস্ট করেন। তিনি লিখেছিলেন, ‘আশা করা যায়, একজন দুষ্কৃতী আপাতত দাঙ্গা বাধানো থেকে বিরত থাকবে। কিন্তু, এমন এক দুষ্কৃতীর হাতে শাসনযন্ত্র তুলে দেওয়া হয়েছে যাকে একটা সময় ধর্ষণ করার অধিকার দেওয়া হয়েছিল। এখন আশা করা হচ্ছে, যেন সে ধর্ষণ করা থেকে বিরত থাকবে!’ 
আরও পড়ুন 
যোগী আদিত্যনাথকে নিয়ে সোশ্যাল মিডিয়ায় পোস্ট করার আগে সাবধান 
হিন্দু-মুসলিম প্রেম কেন বন্ধ করতে চান আদিত্যনাথ! জেনে নিন, ৪ কারণ
এরপর, শিরীষ আরও একটি টুইট করেন। যেখানে তিনি লিখেছিলেন, ‘যদি একজন গুন্ডাকে মুখ্যমন্ত্রী বানানো যায়, তা হলে দাউদ ইব্রাহিমও সিবিআই ডিরেক্টর হতে পারেন। বিজয় মাল্য আরবিআই গভর্নর হতে পারেন।’ 
শিরীষের করা এই টুইট নিয়ে বিতর্ক তৈরি হয়। উত্তর প্রদেশ বিজেপিও শিরীষের বিরুদ্ধে তোপ দাগে। শেষমেশ টুইটগুলি ডিলিটও করে দেন শিরীষ। কিন্তু, শেষরক্ষা হল না। হজরতরগঞ্জ থানায় শীরিষের বিরুদ্ধে শনিবার এফআইআর দায়ের করানো হয়। কে এই এফআইআর দায়ের করেছেন, তা এখনও জানা যায়নি। 

এদিকে, এই এফআইআর দায়েরের আগে টুইটারে শিরীষ তাঁর বিতর্কিত পোস্টের জন্য ক্ষমাও চেয়ে নেন। এতে অবশ্য রুষ্ট উত্তর প্রদেশের মুখ্যমন্ত্রীকে সন্তুষ্ট করতে পারেননি তিনি।